ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท โรงพยาบาลไทยนครินทร์ จำกัด (มหาชน) ตั้งอยู่เลขที่ 345 ถนนบางนา-ตราด กม. 3.5
แขวงบางนา เขตบางนา จังหวัดกรุงเทพมหานคร เปิดให้ดำเนินการเมื่อวันที่ 14 มิถุนายน 2536
ภายใต้ชื่อ “โรงพยาบาล ไทยนครินทร์”
ประกอบกิจการโรงพยาบาลเอกชนแห่งแรกในย่านกรุงเทพฯ ด้านตะวันออก ให้บริการรักษาพยาบาล
ทั้งผู้ป่วยใน ผู้ป่วยนอกและผู้ป่วยฉุกเฉิน ตลอด 24 ชั่วโมง โดยมีแพทย์ผู้เชี่ยวชาญหลากหลายสาขา
พร้อมเครื่องมือและอุปกรณ์ทางการแพทย์ที่ทันสมัยได้มาตรฐาน
นอกจากนี้ยังให้บริการตรวจสุขภาพทั้งในและนอกสถานที่

เมื่อปี พ.ศ. 2547 บริษัทฯ ได้จดทะเบียนแปรสภาพเป็นบริษัทมหาชน
เพื่อเป็นบริษัทจดทะเบียนในตลาดหลักทรัพย์ภายใต้ชื่อ บริษัท โรงพยาบาลไทยนครินทร์ จำกัด
(มหาชน)

ปัจจุบันบริษัทฯ มีทุนจดทะเบียน 180 ล้านบาท แบ่งเป็นหุ้นสามัญ 180 ล้านหุ้น มูลค่าหุ้นละ 1 บาท
เรียกชำระแล้วเต็มมูลค่า

1.1 วิสัยทัศน์ พันธกิจ

วิสัยทัศน์

Thainakarin… The hospital you can trust.

“กว่า 2 ทศวรรษที่โรงพยาบาลไทยนครินทร์ ได้รับความไว้วางใจจากประชาชน
ด้วยการดูแลรักษาที่มีคุณภาพ

  มาตรฐานระดับสากล การให้บริการอบอุ่นดุจญาติมิตรในราคาที่เป็นธรรม บริหารจัดการโปร่งใส
  มีประสิทธิภาพและบุคลากรมีความสุข”

พันธกิจ

-   พัฒนาบุคลากรให้มีคุณภาพ มีความสุขและภาคภูมิใจในองค์กร

-   พัฒนาคุณภาพการดูแลรักษาด้วยมาตรฐานระดับสากล

-   พัฒนาองค์กรก้าวหน้าอย่างต่อเนื่องและมั่นคง

-   พัฒนาการบริการที่อบอุ่น ประทับใจ ดุจญาติมิตร

-   บริหารจัดการด้วยหลักธรรมมาภิบาล

1.2 การเปลี่ยนแปลงและพัฒนาการที่สำคัญ

-   ปี 2554 - เปิดให้บริการคลินิกตับ ทางเดินน้ำดีและตับอ่อน

  - รางวัลแห่งความภาคภูมิใจ:-

  - HA-Hospital Re-Accreditation

  - รางวัลรัษฎากรพิพัฒน์ ประจำปี 2554

  - รางวัล Platinum Award Hospital Quality 2011 จาก บริษัท เอไอเอ จำกัด

  - รางวัล Tokio Marine Taiyou Award 2011

  จากบริษัทโตเกียวมารีน ประกันชีวิต (ประเทศไทย) จำกัด (มหาชน)

-   ปี 2555 - ขยายพื้นที่ศูนย์ตรวจสุขภาพและศูนย์หัวใจครบวงจร

-   ปี 2556 - เปิดศูนย์ทางเดินอาหารและศูนย์เบาหวานและต่อมไร้ท่อ

-   รางวัลและความภาคภูมิใจ:-

  - HA-Hospital Re-Accreditation

  - รางวัล Eat Safe Eat Smart Award จากสถาบันอาหาร กระทรวงอุตสาหกรรม

  - รางวัลประกาศเกียรติคุณผู้ทำคุณประโยชน์ด้านแรงงาน จากกระทรวงแรงงาน

  - ปี 2557 - เปิดศูนย์เลสิค และศูนย์โรคเต้านม

  - รางวัลและความภาคภูมิใจ: -

  - สุดยอดหุ้นสร้างผลตอบแทน จาก ตลาดหลักทรัพย์ เอ็ม เอ ไอ (mai)

  - รางวัล Platinum Award Hospital Quality 2014 จาก บริษัท เอไอเอ จำกัด

  - รางวัล Allianz Ayudhya Hospital Service Awards 2014

  จาก บมจ. อลิอันซ์ อยุธยาประกันชีวิต

  - เกียรติบัตร Continuous Excellent Quality จากสำนักมาตรฐานห้องปฏิบัติการ

  กรมวิทยาศาสตร์การแพทย์ กระทรวงสาธารณสุข

1.3 โครงสร้างการถือหุ้นของกลุ่มบริษัท

- ไม่มี –

1.4 ความสัมพันธ์กับกลุ่มธุรกิจของผู้ถือหุ้นใหญ่

- ไม่มี -

2.  ลักษณะการประกอบธุรกิจ

บริษัท โรงพยาบาลไทยนครินทร์ จำกัด (มหาชน)
ประกอบกิจการโรงพยาบาลเอกชนแห่งแรกในย่านกรุงเทพด้านตะวันออก ได้เปิดดำเนินการเมื่อวันที่
14 มิถุนายน 2536 ภายใต้ชื่อ “โรงพยาบาลไทยนครินทร์”
ให้บริการพยาบาลแก่ผู้ป่วยโดยมีแพทย์ผู้เชี่ยวชาญหลากหลายสาขา
พร้อมเครื่องมืออุปกรณ์ทางการแพทย์ที่ทันสมัย เปิดให้บริการตลอด 24 ชั่วโมง ตั้งอยู่เลขที่ 345
ถนนบางนา-ตราด กม. 3.5 แขวงบางนา เขตบางนา จังหวัดกรุงเทพมหานคร
โดยเปิดบริการรักษาพยาบาลทั้งผู้ป่วยใน ผู้ป่วยนอก และผู้ป่วยฉุกเฉิน พร้อมด้วยบริการรถพยาบาล
ตลอด 24 ชั่วโมง นอกจากนี้ยังให้บริการตรวจสุขภาพทั้งในและนอกสถานที่ ปัจจุบันโรงพยาบาลฯ
มีแพทย์ประจำและแพทย์นอกเวลาประมาณ 356 คน บุคลากรในฝ่ายการพยาบาลประมาณ 540 คน
มีเตียงสำหรับผู้ป่วยใน 190 เตียง และสามารถรองรับบริการผู้ป่วยนอกได้ 2,000 คนต่อวัน
และมีบริการคลินิกนอกเวลาจนถึง 22.00 น.
การให้บริการสามารถแบ่งตามประเภทผู้ป่วยที่เข้ามารับการรักษาพยาบาลเป็น 2 ประเภท ได้แก่
ผู้ป่วยนอก หรือ “OPD” คิดเป็นร้อยละ 58 และผู้ป่วยในหรือ “IPD” คิดเป็นร้อยละ 42
ของรายได้จากการประกอบกิจการโรงพยาบาล

[]

โครงสร้างรายได้

[]

2.1 ลักษณะของผลิตภัณฑ์และบริการ

การให้บริการรักษาพยาบาลแก่ผู้ป่วยนอก และผู้ป่วยใน มีดังนี้

+----------------------------------+-----------------------------------+
| 1. ศูนย์หัวใจ                       | 14. คลินิกสราญรมย์                   |
|                                  |                                   |
| 2. ศูนย์กระดูกและข้อ                 | 15. คลินิกตับ ทางเดินน้ำดีและตับอ่อน      |
+----------------------------------+-----------------------------------+
| 3. ศูนย์มะเร็งโฮลิสติค                | 16. แผนกอายุรกรรม                  |
+----------------------------------+-----------------------------------+
| 4. ศูนย์โรคเต้านม                   | 17. แผนกศัลยกรรม                   |
+----------------------------------+-----------------------------------+
| 5. ศูนย์ไตเทียม                     | 18. แผนกกุมารเวชกรรม               |
+----------------------------------+-----------------------------------+
| 6. ศูนย์ตรวจสุขภาพ                  | 19. แผนกสูตินรีเวชกรรม               |
+----------------------------------+-----------------------------------+
| 7. ศูนย์ผิวหนังและเลเซอร์             | 20. แผนกหู คอ จมูก                  |
+----------------------------------+-----------------------------------+
| 8. ศูนย์ทันตกรรม                    | 21. แผนกวิเคราะห์โรค                |
+----------------------------------+-----------------------------------+
| 9. ศูนย์ทางเดินอาหาร                | 22. แผนกรังสีวินิจฉัย                  |
+----------------------------------+-----------------------------------+
| 10. ศูนย์เลสิค                      | 23. แผนกกายภาพบำบัด                |
+----------------------------------+-----------------------------------+
| 11. คลินิกเบาหวานและต่อมไร้ท่อ        | 24. แผนกเนอร์สเซอรี่                 |
|                                  |                                   |
| 12. คลินิกสมองและระบบประสาท        | 25. แผนกจักษุ                       |
|                                  |                                   |
| 13. คลินิกแพทย์แผนจีน                | 26. แผนกสวนหัวใจและหลอดเลือด        |
+----------------------------------+-----------------------------------+

โรงพยาบาลไทยนครินทร์ได้รับใบอนุญาตประกอบกิจการสถานพยาบาลประเภทรับผู้ป่วยไว้ค้างคืน
ปัจจุบันมีเตียงรองรับผู้ป่วยใน สำหรับใช้ในการรักษาพยาบาลจริงจำนวน 190 เตียง
โดยมีห้องสำหรับให้บริการรักษาพยาบาลผู้ป่วยแบ่งออกเป็น

  --------------------------------- -- ------------ ------------------- ---
  1. ห้องผ่าตัด (OR)                                                       

  2. ห้องคลอด / ห้องรอคลอด                                                

  3. หออภิบาลผู้ป่วยหนัก (ICU)                                               

  4. หออภิบาลผู้ป่วยหนักโรคหัวใจ ( CCU)                                       

  5. ห้องวิสัญญี                                                            
  --------------------------------- -- ------------ ------------------- ---

นอกจากบริการทางการแพทย์และการรักษาพยาบาล โรงพยาบาลฯ
จัดให้มีร้านค้าและสิ่งอำนวยความสะดวกภายในโรงพยาบาลฯ ได้แก่ ร้านสะดวกซื้อ 24 ชม.
ร้านดอกไม้ ร้านเสริมสวย ร้านกาแฟและเบเกอรี่ ร้านเสื้อผ้าเด็ก ร้านแว่นตา ศูนย์อาหาร
ห้องพระและห้องละหมาด บริการอินเตอร์เน็ตความเร็วสูง
เพื่ออำนวยความสะดวกแก่ผู้ป่วยและบุคคลทั่วไป ขณะที่ใช้บริการในโรงพยาบาลฯ

ปริมาณการให้บริการ

อัตราการใช้บริการของผู้ป่วย ประเมินจากความสามารถในการให้บริการจริง
เปรียบเทียบกับศักยภาพการให้บริการสูงสุด โดยแยกเป็นกลุ่มผู้ป่วยนอกและผู้ป่วยใน ทั้งนี้ จะเห็นว่า
อัตราการใช้บริการของโรงพยาบาลเพิ่มสูงขึ้น และมีแนวโน้มเพิ่มสูงขึ้นในอนาคต
ทั้งผู้ป่วยนอกและผู้ป่วยใน เป็นผลมาจากความสะดวกสบายในการเข้าถึงการบริการ
และความมั่นใจในคุณภาพการรักษาพยาบาลที่เพิ่มสูงขึ้น

[]

2.2 การตลาดและการแข่งขัน

ภาวะเศรษฐกิจในช่วงครึ่งปีแรกของปี 2558 ของไทยมีลักษณะชะลอตัวเนื่องจาก
ปัญหารายได้จากการส่งออกที่หดตัวอย่างต่อเนื่องจากภาวะเศรษฐกิจโลกในปัจจุบันซึ่งมีผลต่อแนวคิด
รูปแบบ การบริโภคที่เปลี่ยนไป
ในภาคการลงทุนเศรษฐกิจยังไม่ฟื้นตัวโดยเฉพาะเมื่อเปรียบเทียบกับประเทศเพื่อนบ้านซึ่งมีอัตราการเจริญเติบโตสูงขึ้นประกอบกับผู้บริโภคยังขาดความมั่นใจ
จึงส่งผลต่อเศรษฐกิจโดยรวมอย่างชัดเจน
ทั้งนี้การตัดสินใจเข้ารับการรักษาพยาบาลในโรงพยาบาลของกลุ่มลูกค้าที่ต้องรับภาระค่าใช้จ่ายด้วยตนเอง
และกลุ่มลูกค้าบริษัท จึงพยายามหาทางเลือกที่คุ้มค่า และประหยัดค่าใช้จ่ายมากกว่า เช่น
การเลือกใช้บริการจากประกันกลุ่มหรือเลือกใช้สิทธิการรักษาพยาบาลของภาครัฐ
ในขณะที่กลุ่มลูกค้าที่ใช้สิทธิประกันสุขภาพของภาครัฐ
และกลุ่มลูกค้าที่มีกำลังซื้อสูงอาจจะได้รับผลกระทบไม่มากนัก

แม้ภาวะเศรษฐกิจโดยรวมมีการอชะลอตัว
แต่อย่างไรก็ดีธุรกิจโรงพยาบาลเอกชนยังคงมีแนวโน้มการขยายตัวอย่างต่อเนื่อง
อีกทั้งยังมีระดับการแข่งขันที่เพิ่มขึ้นเช่นเดียวกัน โดยสัดส่วนของผู้ใช้บริการโรงพยาบาลเอกชน
ซึ่งประกอบด้วยกลุ่มลูกค้าชาวไทยคิดเป็นรายได้ประมาณร้อยละ 75
ของรายได้โรงพยาบาลเอกชนในไทยทั้งหมด ในขณะนี้กลุ่มลูกค้าชาวต่างชาติ เช่น กลุ่ม Medical
Tourism และกลุ่มชาวต่างชาติที่พำนักอยู่ในประเทศไทย (Expatriate)
ก็เพิ่มขึ้นอย่างต่อเนื่องประกอบการแข่งขันในธุรกิจโรงพยาบาลเอกชนก็มีแนวโน้มรุนแรงขึ้นเช่นกัน
ซึ่งนอกจากจะต้องเผชิญการแข่งขันด้วยกันเองแล้ว
ยังต้องเผชิญการแข่งขันกับนักลงทุนต่างชาติที่สนใจจะเข้ามาร่วมลงทุนธุรกิจโรงพยาบาลเอกชนของไทยด้วย
ดังนั้นเพื่อเป็นการเพิ่มศักยภาพและความได้เปรียบในการดำเนินการธุรกิจโรงพยาบาลเอกชนจึงต้องปรับตัวหรือสร้างกลยุทธ์ที่แตกต่าง
เพื่อรองรับกับตลาดที่มีโอกาสขยายตัวสูงและการแข่งขันอย่างรุนแรง
รวมทั้งการขยายการลงทุนเพิ่มขึ้นของผู้ประกอบการโรงพยาบาลเอกชน
ไม่ว่าจะเป็นการสร้างโรงพยาบาลเอกชนแห่งใหม่หรือการควบรวมกิจการ

อีกประการหนึ่ง การนับถอยหลังเข้าสู่การเปิดการค้าเสรี AEC
น่าจะทำให้นักลงทุนต่างชาติเข้ามาลงทุนและทำงานในประเทศไทยมากขึ้น
โดยเฉพาะลูกค้าที่มีศักยภาพทางด้านกำลังซื้อสูง เช่น ญี่ปุ่น เกาหลีใต้ สหรัฐอเมริกา
และสหภาพยุโรป เป็นต้น ซึ่งการเข้ามาของนักลงทุนดังกล่าวอาจจะรวมถึงผู้ติดตามที่เป็นคู่สมรส
หรือบุตรหลานที่เข้ามาพำนักอาศัยในประเทศไทยด้วย ดังนั้น
จึงเป็นโอกาสของธุรกิจโรงพยาบาลเอกชนในการขยายฐานลูกค้ากลุ่ม Expatriate
อีกทั้งในปัจจุบันสวัสดิการการรักษาพยาบาล หรือการทำประกันสุขภาพต่างๆ โดยเฉพาะในกลุ่มลูกค้า
Expatriate ส่วนใหญ่จะครอบคลุมการรักษาในต่างประเทศได้ ดังนั้น
ด้วยความได้เปรียบทางด้านศักยภาพของธุรกิจการแพทย์ของไทย
ก็น่าจะจูงใจให้ผู้ป่วยชาวต่างชาติเลือกเดินทางเข้ามารับการรักษาพยาบาลในไทยเพิ่มขึ้นด้วย

ตั้งแต่ประเทศไทยได้มีนโยบายการเป็นMedical Hub ในปี 2547
ธุรกิจโรงพยาบาลเอกชนก็มีการปรับตัวเพื่อรับมือกับการแข่งขันอย่างต่อเนื่องมาจนถึงปัจจุบัน
โดยการควบรวมกิจการ การมองหาพันธมิตรทางธุรกิจหรือเครือข่ายมากขึ้น
เพื่อสร้างความแข็งแกร่งให้กับธุรกิจ
รวมถึงความได้เปรียบในเรื่องของการบริหารจัดการต้นทุนที่ต่ำลง
ในขณะที่โรงพยาบาลเอกชนที่วางตำแหน่งว่าจะยังคงดำเนินกิจการแบบ Stand-alone
จะอาศัยความเชี่ยวชาญหรือความชำนาญที่โดดเด่นแตกต่างจากคู่แข่งมาเป็นจุดขายให้กับธุรกิจ
เน้นทำตลาดกับกลุ่มลูกค้าที่หลากหลายขึ้น และพยายามเข้าถึงพื้นที่ศักยภาพมากขึ้น
เช่นจากเดิมที่ธุรกิจเน้นจับตลาดบน
ก็อาจจะมีการปรับกลยุทธ์การตลาดเพื่อรองรับกับตลาดกลางลงมา หรือจากเดิมที่เน้นจับตลาดกลาง
ก็มีการปรับธุรกิจให้เน้นจับตลาดบนมากขึ้น

กลยุทธ์การแข่งขัน และจุดเด่นในการดำเนินงาน

จากภาวะเศรษฐกิจที่กล่าวมา ในด้านการตลาดและการแข่งขันปัจจุบันทำให้โรงพยาบาลไทยนครินทร์
จำเป็นต้องมีการปรับกลยุทธ์การแข่งขันในธุรกิจด้านการบริการ และรักษาสุขภาพ
อย่างต่อเนื่องและให้มีความแตกต่างเพื่อสร้างความได้เปรียบทางการแข่งขัน
และด้วยทำเลที่ตั้งของโรงพยาบาลไทยนครินทร์
ตั้งอยู่เป็นพื้นที่ที่มีการเจริญเติบโตทางด้านจำนวนประชากรและเศรษฐกิจมากที่สุดแห่งหนึ่ง
ถือเป็นจุดเชื่อมของเส้นทางระหว่างกรุงเทพฯและจังหวัดใกล้เคียง เช่น จังหวัดสมุทรปราการ
จังหวัดฉะเชิงเทรา และจังหวัดชลบุรี เป็นต้น ส่งผลให้โรงพยาบาลฯ
มีจำนวนผู้ใช้บริการที่เจริญเติบโตขึ้นอย่างต่อเนื่อง โดยเฉพาะในกลุ่มลูกค้าทั่วไป และกลุ่มสมาชิก
และกลุ่มผู้ป่วยชาวต่างชาติ แต่ในขณะเดียวกันก็เป็นปัจจัยที่ทำให้โรงพยาบาลฯ
ต้องพัฒนาศักยภาพในด้านต่างๆ และให้ความสำคัญกับคุณภาพและมาตรฐานในการรักษา
ซึ่งถือเป็นจุดแข็งหนึ่งของโรงพยาบาลฯ
รวมถึงการบริหารจัดการบุคลากรทางการแพทย์เพื่อให้เกิดความสมดุลระหว่างการเป็น Medical
Hub เพื่อรองรับตลาดผู้ป่วยชาวต่างชาติที่เพิ่มขึ้น
และความมั่นคงในการให้บริการทางด้านสาธารณสุขพื้นฐานแก่คนในประเทศส่งผลให้ผู้รับบริการและผู้มีส่วนเกี่ยวข้องในทุกๆ
ส่วนได้รับการบริการ และการรักษาที่ดีที่สุด และเกิดความไว้วางใจ และแก่โรงพยาบาลฯ ตลอดไป

ดังนั้น ในปี 2558 โรงพยาบาลไทยนครินทร์จำเป็นต้องสร้างความสามารถในการแข่งขันแบบยั่งยืน
ซึ่งต้องมีการพัฒนาและปรับกลยุทธ์การแข่งขันอย่างต่อเนื่องและให้มีความแตกต่างโดยเน้นกลยุทธ์การสร้างความเชี่ยวชาญหรือความชำนาญที่โดดเด่นทางการรักษา
ซึ่งแตกต่างจากคู่แข่งมาเป็นจุดขาย และเพิ่มศักยภาพในการรักษาทางการแพทย์
เพื่อรองรับความต้องการของผู้ใช้บริการชาวไทย และชาวต่างชาติที่เพิ่มขึ้นอย่างต่อเนื่องดังนี้

1. ศักยภาพ
ความหลากหลายและความครอบคลุมในสาขาการรักษาพยาบาลตามความต้องการและจำนวนของประชากรที่มีในพื้นที่โดยรอบโรงพยาบาล

โรงพยาบาลไทยนครินทร์มีการสรรหาแพทย์ และผู้ประกอบโรคศิลปะ
สาขาเฉพาะทางที่มีความสามารถในสาขาต่างๆ เข้าร่วมงานเพิ่มขึ้นตลอดเวลา
เพื่อเพิ่มศักยภาพทางการรักษาพยาบาลเฉพาะทาง โดยในปี 2558 ทางโรงพยาบาลฯ
ได้เปิดคลินิกสมองและระบบประสาทขึ้นเพื่อรองรับผู้ป่วยที่เกิดอาการฉุกเฉินทางสมอง
โรคหลอดเลือดสมองและอัมพาต โรคด้านความจำและพฤติกรรม ปวดศีรษะและไมเกรน
โรคพาร์กินสัน ภาวะความผิดปกติในสมองและประสาท
ภาวะฉุกเฉินในสมอง และประเมินผลและติดตามการรักษาโดยทีมแพทย์และพยาบาลเฉพาะทางที่มีประสบการณ์ด้านระบบประสาทพร้อมอุปกรณ์เครื่องมือทางการแพทย์ที่ครบครันและได้มาตรฐานมารองรับและอำนวยความสะดวกให้กับผู้ใช้บริการโดยมุ่งหวังให้เกิดประสิทธิภาพในการรักษาให้ได้ผลดีที่สุด

2. การเพิ่มเครื่องมืออุปกรณ์ทางการแพทย์เพื่อเพิ่มศักยภาพทางการรักษาพยาบาล
โดยทางโรงพยาบาลฯ ได้จัดซื้อเครื่องมืออุปกรณ์ทางการแพทย์
เพื่อเพิ่มความแม่นยำในการวินิจฉัยและรักษา ได้แก่

  - เครื่องเอกซเรย์ตรวจสวนหัวใจและหลอดเลือด ชนิดสองระนาบ (Catheterization
  Laboratory Bi-Plane X-Ray
  System)  เทคโนโลยีการตรวจสวนหัวใจและหลอดเลือดสมรรถภาพสูง
  โดยใช้แผ่นรับสัญญาณภาพดิจิตอลชนิดแบนราบ 2 แผ่น
  เพื่อการตรวจวินิจฉัยและรักษาพยาบาลผู้ป่วยโรคหัวใจและหลอดเลือด

  - เครื่องตรวจวินิจฉัยโรคด้วยคลื่นแม่เหล็กไฟฟ้า MRI (Magnetic Resonance Imaging :
  MRI 3 Tesla)ตรวจความผิดปกติของระบบต่างๆ ในร่างกาย
  ได้ตั้งแต่ระยะเริ่มแรกของโรค ให้ภาพที่คมชัด โดยไม่มีรังสีที่เป็นอันตรายต่อร่างกาย

  - NK cell Immunotherapy การรักษาโรคมะเร็งด้วยระบบภูมิคุ้มกันของตนเอง
  ดำเนินการร่วมกับ Non-Invasive Cancer Therapy Research Institute Tokyo,
  Japan และ Force-One International co.,ltd
  ที่มีจุดมุ่งหมายการให้ผู้ป่วยมะเร็งระยะลุกลามสามารถมีชีวิตยืนยาวและคุณภาพชีวิตที่ดี
  ระบบและห้องปฏิบัติการเพาะเลี้ยง NK cell ที่ศูนย์มะเร็งโฮลิสติคของโรงพยาบาลฯ

3. การจัดการระบบสารสนเทศที่มีความแม่นยำและรวดเร็ว ด้วยระบบ HIS( Hospital
Information System) ที่มีการพัฒนาอย่างต่อเนื่อง
ช่วยเพิ่มประสิทธิภาพในการบริหารและการบริการของโรงพยาบาลฯ

4. การวิจัยและวิเคราะห์ข้อมูล เพื่อให้การรักษาพยาบาลและการบริการ มีการพัฒนา
ตอบสนองความต้องการของผู้ใช้บริการให้ดียิ่งขึ้น

5. ค่าใช้จ่ายในการรักษาที่เหมาะสม มีความชัดเจนในรายละเอียดการรักษา
ทำให้เป็นที่ยอมรับจากบริษัทประกัน บริษัทคู่สัญญา และองค์กรชั้นนำระดับนานาชาติ

6. การเพิ่มสัดส่วนรายได้จากลูกค้ากลุ่มต่างๆ ได้แก่ กลุ่มลูกค้าทั่วไป กลุ่มสมาชิก
และกลุ่มบริษัทคู่สัญญาและประกัน
โดยการเพิ่มศักยภาพในการให้บริการรักษาพยาบาลที่เฉพาะทางและใช้กลยุทธ์การตลาดเชิงรุกเช่นการให้สิทธิ์ส่วนลดกับลูกค้ากลุ่มสมาชิกที่ใช้บริการเป็นประจำ
การผ่อนชำระค่ารักษาพยาบาลกับธนาคารที่ เข้าร่วม
เพื่อช่วยแบ่งเบาภาระของผู้ป่วยเพื่อช่วยในการตัดสินใจ
การจัดทำแพคเกจส่งเสริมการขายเฉพาะทางเฉพาะกลุ่ม เพื่อสร้างการเข้าถึงการรักษา
การตระหนักและการป้องกันที่ตรงจุด
การสร้างความสัมพันธ์กับกลุ่มลูกค้าประกันและครอบครัวที่มาใช้บริการ
โดยการมอบของที่ระลึกเมื่อมารับบริการแบบผู้ป่วยใน
การสอบถามความพึงพอใจหลังรับการฉีดวัคซีนตามสถาบันการศึกษาต่าง ๆ
และบริการการตรวจสุขภาพนอกสถานที่กับองค์กรขนาดใหญ่ เป็นต้น

7. เพิ่มศักยภาพทางการบริการเพื่อรองรับกลุ่มลูกค้าชาวต่างชาติ
โดยเฉพาะกลุ่มลูกค้าชาวต่างชาติที่พำนักอยู่ในประเทศไทย (Expatriate)
ที่มีแนวโน้มเพิ่มขึ้นอย่างต่อเนื่อง
และเพิ่มช่องทางในการเข้าถึงกลุ่มลูกค้าต่างชาติที่มาทำงานในประเทศไทยในกลุ่มบริษัทและกลุ่มสถาบันการศึกษาในพื้นที่โดยรองโรงพยาบาลฯ
รวมทั้งบริษัทตัวแทนต่างชาติต่างๆ

8. กิจกรรมทางการตลาด และการประชาสัมพันธ์ หนึ่งในแนวทางการตลาดของโรงพยาบาลฯ
ยังคงเน้น

การทำการตลาดเชิงกิจกรรม ภายใต้มุมมองบรรษัทภิบาลเพื่อให้ความรู้ในการดูแล
ป้องกันก่อนเกิดโรคต่างๆ และส่งเสริมคุณภาพชีวิตเพื่อให้เกิดสังคมของการมีสุขภาพดี
ผ่านการจัดกิจกรรมต่างๆ ทั้งภายในและภายนอกโรงพยาบาลให้กับกลุ่มผู้ใช้บริการ กลุ่มบริษัทคู่สัญญา
บริษัทประกัน และกลุ่มประชาชนทั่วไป ที่อาศัยในชุมชนโดยรอบโรงพยาบาล ดังนี้

- จัดงานบรรยายให้ความรู้โดยแพทย์เฉพาะทาง ให้กับลูกค้าและผู้ป่วยโรงพยาบาล
ประชาชนทั่วไปตามชุมชน และ พนักงานบริษัทคู่สัญญา บริษัทประกัน

- จัดกิจกรรมให้ความรู้ด้านสุขภาพ
และตรวจสุขภาพร่วมกับหน่วยงานของภาครัฐและภาคเอกชนอย่างต่อเนื่อง

- ออกหน่วยรถพยาบาลเคลื่อนที่เพื่อตรวจรักษาประชาชน และปฐมพยาบาล ให้ชุมชน

- โครงการให้ความรู้การดูแลสุขภาพและฟันในสถานศึกษาโดยรอบโรงพยาบาล

- โครงการอบรมช่วยฟื้นคืนชีพ (CPR) ให้กับชุมชน องค์กรต่างๆ

- โครงการอิ่มบุญ..สุขใจ กับไทยนครินทร์ ร่วมกับตัวแทนบริษัทประกันต่างๆ เป็นต้น

ในส่วนของการประชาสัมพันธ์ ถือเป็นสิ่งที่โรงพยาบาลไทยนครินทร์ให้ความสำคัญเช่นกัน
เนื่องจากช่วยเสริมสร้างภาพลักษณ์ของโรงพยาบาลฯ
สร้างการรับรู้ในความสามารถและคุณภาพการบริการรักษาพยาบาลให้แก่ประชาชนทั่วไป
และกลุ่มลูกค้าเป้าหมายทั้งชาวไทยและชาวต่างชาติ จากสื่อประชาสัมพันธ์ต่าง ๆ ทั้งภาษาไทย
และภาษาอังกฤษ อีกทั้งได้รับความร่วมมือที่ดีจากสื่อมวลชนในด้านต่างๆ ได้แก่ สื่อหนังสือพิมพ์
นิตยสาร สื่อวิทยุ สื่อโทรทัศน์ ในการช่วยประชาสัมพันธ์โรงพยาบาลฯ โดยในปี 2558
การประชาสัมพันธ์โรงพยาบาลฯ เน้นการสร้างการรับรู้
ผ่านช่องทางสื่อออนไลน์เป็นหลักในการนำเสนอให้ข้อมูลความรู้ต่างๆ โดยแพทย์
ความเชี่ยวชาญของแพทย์ และศูนย์ต่างๆ ข่าวสารและกิจกรรมต่างๆ ของโรงพยาบาลฯ
ซึ่งช่องทางนี้ถือเป็นการสร้างการรับรู้ที่รวดเร็วในวงกว้าง
และมีอิทธิพลสูงต่อการตัดสินใจเลือกใช้บริการต่างๆ ในปัจจุบัน

เป้าหมาย และโครงการในอนาคต

ตลอดระยะเวลากว่า 22
ปีที่โรงพยาบาลไทยนครินทร์ได้ดำเนินกิจการภายใต้ความมุ่งหวังที่จะให้บริการการรักษาพยาบาลที่ครอบคลุมความต้องการของประชากรโดยเฉพาะในพื้นที่กรุงเทพฯ
ฝั่งตะวันออก
ซึ่งจำนวนผู้ใช้บริการและความไว้วางใจที่ได้รับถือเป็นสิ่งที่สามารถพิสูจน์แนวทางในการดำเนินกิจการที่มีปรัชญาในการให้ความสำคัญที่สุดแก่ผู้ใช้บริการรวมถึงญาติ
ผู้ดูแลและผู้เกี่ยวข้อง
ซึ่งถือเป็นองค์ประกอบสำคัญในการรักษาพยาบาลและเป็นส่วนเสริมที่จะทำให้ผู้ป่วยมีสุขภาพจิตและกำลังใจที่ดียิ่งขึ้น

และจากประสบการณ์ของโรงพยาบาลไทยนครินทร์
ที่ได้จัดให้มีการรักษาแบบเฉพาะทางเพื่อรองรับความต้องการของประชากรในปัจจุบัน
ที่ก้าวสู่สังคมผู้สูงอายุ ทางโรงพยาบาลฯ
ได้เตรียมพร้อมสำหรับการตอบสนองผู้ใช้บริการอย่างครบวงจรในอนาคต
ด้วยบริการรักษาพยาบาลดังต่อไปนี้

ศูนย์หัวใจระดับตติยภูมิ

เพื่อเป็นศูนย์หัวใจที่ให้บริการแก่ประชาชนทั่วไป
เนื่องจากภาวะหัวใจล้มเหลวเฉียบพลันเป็นสาเหตุของการเสียชีวิตลำดับต้นของคนในปัจจุบัน ทั้งนี้
เป้าหมายของศูนย์หัวใจ โรงพยาบาลไทยนครินทร์จะสามารถให้บริการตรวจ รักษาด้านโรคหัวใจ
โดยเฉพาะกรณีที่มีความซับซ้อนและมีความเสี่ยงรวมทั้งการรองรับโรคหัวใจฉุกเฉินตลอด 20 ชั่วโมง

ศูนย์สมองและระบบประสาท

ภายหลังจากที่โรงพยาบาลฯ ได้เพิ่มอุปกรณ์ทางการแพทย์ที่สำคัญ ได้แก่
เครื่องตรวจวินิจฉัยโรคด้วยคลื่นแม่เหล็กไฟฟ้า MRI 3 Tesla
ทำให้ศักยภาพในการรองรับผู้ป่วยฉุกเฉินในโรคสำคัญที่เกี่ยวข้อง เช่น
โรคหลอดเลือดสมองแตกหรืออุดตัน
ซึ่งมีข้อจำกัดในด้านเวลาในการเข้าถึงที่ต้องรับการรักษาแบบทันท่วงที โรงพยาบาลฯ
จึงได้พัฒนากระบวนการในการรับผู้ป่วยวิกฤติในโรคดังกล่าว ด้วยทีมแพทย์ สหสาขาวิชา
ที่มากด้วยประสบการณ์ และทีมพยาบาลฉุกเฉิน รถพยาบาลที่สามารถประสานงาน
รองรับเหตุการณ์ได้อย่างรวดเร็ว สามารถหาพิกัดตำแหน่งของผู้ป่วย
และเส้นทางเพื่อไปถึงผู้ป่วยได้ทันท่วงที
และเตรียมพร้อมในการเป็นศูนย์สมองและระบบประสาทในกรุงเทพฯ ฝั่งตะวันออก

โครงการพัฒนาแนวทางการรักษาโรคมะเร็งครบวงจร

ทางโรงพยาบาลฯ ได้เปิดบริการศูนย์มะเร็งที่มีการรักษาแบบองค์รวมมาเป็นระยะเวลากว่า 8 ปี
โดยความมุ่งหวังของคณะแพทย์ที่จะทำให้อัตราการเสียชีวิตของผู้ป่วยลดลง
รวมถึงคุณภาพชีวิตของผู้ป่วยที่ดีขึ้น โรงพยาบาลฯ
จึงมีโครงการที่จะพัฒนาศูนย์รักษามะเร็งแบบบูรณาการ
ซึ่งประกอบไปด้วยการรักษาในรูปแบบมาตรฐาน ได้แก่ การผ่าตัด รังสีรักษา และเคมีบำบัด
พร้อมการดูแลอย่างใกล้ชิดภายหลังรับการรักษาโดยแพทย์เฉพาะทางและทีมงานที่มีประสิทธิภาพ
นอกจากนี้ทางโรงพยาบาลฯ
เริ่มดำเนินการรักษามะเร็งด้วยการใช้ภูมิคุ้มกันบำบัดของตนเองอีกทางหนึ่ง

2.3 การจัดหาผลิตภัณฑ์หรือบริการ

บุคลากรทางการแพทย์

บริษัทฯ มีนโยบายในการจัดหาแพทย์ที่มีความเชี่ยวชาญแต่ละสาขา รวมถึงบุคลากรทางการแพทย์อื่น
ๆ เช่น พยาบาล เพื่อให้บริการผู้ป่วยได้อย่างครอบคลุมและมีคุณภาพ โดยที่ผ่านมาบริษัทฯ
สามารถจัดหาบุคลากรทางการแพทย์ผู้เชี่ยวชาญมาร่วมงานอย่างต่อเนื่อง
และมีนโยบายรักษาบุคลากรทางการแพทย์ โดยการกำหนดค่าตอบแทนและสวัสดิการที่เหมาะสม
การสร้างบรรยากาศและสภาพแวดล้อมในองค์กรที่ดี สนับสนุนให้มีการจัดประชุมวิชาการแพทย์
มีการจัดอบรบสำหรับแพทย์และพยาบาลอย่างต่อเนื่อง
เพื่อพัฒนาความรู้ด้านการแพทย์ให้แก่บุคลากรที่เกี่ยวข้อง

การจัดหายาและเวชภัณฑ์

ยาและเวชภัณฑ์ถือเป็นวัตถุดิบที่สำคัญมากสำหรับธุรกิจโรงพยาบาล ดังนั้น
บริษัทฯจึงให้ความสำคัญและปฏิบัติอย่างรัดกุมทุกกระบวนการตั้งแต่การสั่งซื้อยา
ซึ่งมีคณะกรรมการสรรหาและคัดเลือกยา ประกอบด้วย แพทย์ เภสัชกร ฝ่ายจัดซื้อ
ไปจนถึงกระบวนการควบคุมสินค้าคงคลัง

ปริมาณการสั่งซื้อเกือบทั้งหมดของบริษัทฯ เป็นการสั่งซื้อภายในประเทศ
จึงไม่มีปัญหาการขาดแคลนยาและเวชภัณฑ์ นอกจากนี้บริษัทฯ มีระบการบริหารจัดการในการจัดซื้อ
และการบริหารจัดการสินค้าคงคลังที่มีประสิทธิภาพ
ซึ่งรวมถึงการประเมินความเหมาะสมในด้านราคา ประสิทธิภาพและคุณภาพของสินค้า
เพื่อให้เพียงพอกับความต้องการ

อุปกรณ์และเครื่องมือทางการแพทย์

ปัจจุบันความซับซ้อนของโรคมีมากขึ้น จำเป็นต้องมีอุปกรณ์และเครื่องมือทางการแพทย์ที่ทันสมัย
เพื่อให้บริการผู้ป่วยอย่างมีคุณภาพ ทั้งนี้ การลงทุนเรื่องดังกล่าวเป็นการลงทุนที่ค่อนข้างสูง
บริษัทฯจึงมีการพิจารณาอย่างรอบคอบถึงความจำเป็นคุณภาพของอุปกรณ์และเครื่องมือเหล่านั้น
เพื่อให้มีปริมาณเพียงพอและสอดคล้องกับความต้องการ ที่ผ่านมาบริษัทฯ
จะสั่งซื้อผ่านผู้แทนจำหน่ายในประเทศไทย ซึ่งมีการกำหนดราคาซื้อขายที่แน่นอน
และมีข้อตกลงเกี่ยวกับการใช้บริการหลังการขายอย่างชัดเจน ทั้งนี้เพื่อให้ความคุ้มค่ามากที่สุด

3.  ปัจจัยความเสี่ยง

ปัจจัยความเสี่ยงในการประกอบธุรกิจของบริษัทฯ จำแนกได้ดังนี้

1. ความเสี่ยงจากการขาดแคลนบุคลากรทางการแพทย์

การประกอบธุรกิจโรงพยาบาลมีความจำเป็นต้องใช้บุคลากรด้านการแพทย์ที่มีความรู้ ความสามารถ
และมีความเชี่ยวชาญ ทั้งแพทย์ พยาบาลวิชาชีพ เภสัชกร และเจ้าหน้าที่เทคนิคต่างๆ โรงพยาบาลฯ
จึงมีความเสี่ยงที่จะขาดแคลนบุคลากรวิชาชีพเหล่านี้ รวมถึงการที่จะสรรหาบุคลากรที่มีความรู้
ความชำนาญ เช่น แพทย์เฉพาะทาง มาประจำที่โรงพยาบาล หรือศูนย์เฉพาะทางต่างๆ
ที่มีหรือที่กำลังจะเปิดใหม่
เนื่องจากความต้องการที่เพิ่มขึ้นของโรงพยาบาลเอกชนและโรงพยาบาลรัฐ ดังนั้นโรงพยาบาลฯ
ก็ยังคงยึดมั่นในนโยบายในการคงไว้ซึ่งการรักษาความสัมพันธ์อันดีกับแพทย์ผู้เชี่ยวชาญสาขาต่าง ๆ
รวมถึงการอำนวยความสะดวกและความคล่องตัวในการตรวจรักษา ไม่ว่าจะเป็นด้านสถานที่
อุปกรณ์และเครื่องมือทางการแพทย์
และส่งเสริมการพัฒนาความรู้และทักษะแก่บุคลากรอย่างต่อเนื่องโดยการส่งไปศึกษาอบรมในหลักสูตรใหม่
ๆ อยู่เสมอการจัดให้มีสวัสดิการ ค่าตอบแทน และสภาพแวดล้อมในการทำงานที่เหมาะสม
มุ่งสร้างขวัญและกำลังใจเพื่อสร้างความผูกพันระหว่างบุคลากรและองค์กรได้ในระยะยาว
ซึ่งก็ลดปัญหาดังกล่าวลงไป

2. ความเสี่ยงจากการแข่งขันที่รุนแรงในธุรกิจโรงพยาบาล

ปัจจุบันการดำเนินธุรกิจและการให้บริการทางการแพทย์และสาธารณสุขในประเทศมีการแข่งขันที่สูงขึ้น
ทั้งจากโรงพยาบาลภาครัฐและภาคเอกชน
โรงพยาบาลเอกชนหลายแห่งต่างใช้กลยุทธ์การแข่งขันทั้งในด้านราคา
ด้านคุณภาพการให้บริการและความเชี่ยวชาญทางการแพทย์
เพื่อพยายามรักษาฐานลูกค้าเดิมและหากลุ่มลูกค้าใหม่ ซึ่งมีความเสี่ยงที่ทำให้บริษัทฯ
จะสูญเสียลูกค้าไปให้แก่โรงพยาบาลอื่น

อย่างไรก็ตาม โรงพยาบาลฯ
ได้เตรียมรับมือกับการแข่งขันเพื่อรักษาฐานลูกค้าและเพื่อความเป็นโรงพยาบาลชั้นนำในเขตกรุงเทพฯ
ด้านตะวันออก โรงพยาบาลฯ
ได้มีการลงทุนในอุปกรณ์ทางการแพทย์และระบบเทคโนโลยีสารสนเทศที่ทันสมัย
การนำเสนอสิทธิประโยชน์ที่เพิ่มขึ้นจากการเป็นสมาชิกโรงพยาบาล
นอกจากนี้ยังมีการยกระดับสิ่งอำนวยความสะดวก
ปรับปรุงและขยายพื้นที่เพื่อรองรับการบริการทั้งผู้ป่วยในและผู้ป่วยนอกเพื่อให้ผู้รับบริการได้รับประโยชน์สูงสุด

3. ความเสี่ยงจากการเปลี่ยนแปลงนโยบายของรัฐ

จากการที่โรงพยาบาลฯ ไม่ได้เข้าโครงการประกันสังคมและโครงการหลักประกันสุขภาพ
เป็นเหตุผลหนึ่งที่ส่งผลต่อจำนวนผู้ใช้บริการของโรงพยาบาล
เมื่อเปรียบเทียบกับโรงพยาบาลที่เข้าร่วมโครงการ แต่โรงพยาบาลฯ
ยังคงตระหนักถึงความเสี่ยงดังกล่าวเสมอ ดังนั้น โรงพยาบาลฯ
จึงยังคงมีนโยบายมุ่งเน้นที่จะพัฒนาการบริการรักษาพยาบาลและการเอาใจใส่ดูแล
เพื่อให้ผู้ใช้บริการเกิดความพึงพอใจในระดับสูงสุดซึ่งจะเป็นทางเลือกในสิ่งที่ดีกว่าของผู้ใช้บริการ
อย่างไรก็ตามโรงพยาบาลฯ
ได้มีการพิจารณาถึงการเข้าร่วมบางโครงการกับหน่วยงานของรัฐเช่นกัน เช่น กรณีการล้างไต
โรงพยาบาลฯ ได้เปิดโครงการให้ผู้ป่วยสามารถใช้สิทธิเบิกค่าล้างไตกับประกันสังคม
หรือกับหน่วยงานราชการได้ด้วย เป็นต้น

4. ความเสี่ยงเรื่องการเช่าที่ดิน

โรงพยาบาลไทยนครินทร์ ตั้งอยู่บนที่ดินที่โรงพยาบาลฯ ทำสัญญาเช่าระยะยาว 30 ปี
กับสภากาชาดไทยซึ่งจะครบอายุสัญญาในวันที่ 8 พฤศจิกายน 2561
เนื่องจากการครบกำหนดอายุสัญญาก็ใกล้เข้ามาทุกขณะ ทางโรงพยาบาลฯ
และผู้บริหารได้ตระหนักถึงความเสี่ยงดังกล่าว
จึงได้ดำเนินการติดต่อขอต่อสัญญาเช่าที่ดินและอาคารโรงพยาบาล กับสภากาชาดไทยแล้ว
ซึ่งขณะนี้อยู่ระหว่างเจรจาและคาดว่าจะต่อสัญญาเช่าที่ดินและอาคารออกไปอีก 25 – 30 ปี
ในอัตราค่าเช่าและค่าตอบแทนที่เหมาะสมตามที่ทั้งสองฝ่ายตกลงร่วมกัน
และมีแนวโน้มที่ดีในการเจรจาที่จะต่อสัญญาเช่าที่ดินและอาคารดังกล่าว ที่ผ่านมาโรงพยาบาลฯ
มีสัมพันธภาพอันดีกับสภากาชาดไทย และปฏิบัติตามเงื่อนไขต่าง ๆ ที่ระบุไว้ในสัญญาอย่างเคร่งครัด
รวมทั้งการให้ความสนับสนุนและเข้าร่วมกิจกรรมกับสภากาชาดไทยมาโดยตลอด

นอกจากนี้ โรงพยาบาลฯ
ได้พยายามดำเนินการตามกฎหมายเพื่อให้มีการโอนกรรมสิทธิ์ที่ดินด้านข้างและด้านหลังโรงพยาบาลฯ
(รวมเนื้อที่ดินประมาณ 16-3-19.5 ไร่) ที่ประมูลซื้อกับ บริษัท บริหารสินทรัพย์ สุขุมวิท จำกัด
แต่ยังไม่สามารถทำการโอนกรรมสิทธิ์ให้กับโรงพยาบาลฯ
ได้เนื่องจากคดีที่บุคคลภายนอกได้เป็นโจทก์ยื่นฟ้อง บริษัท บริหารสินทรัพย์ สุขุมวิท จำกัด
ศาลชั้นต้นและศาลอุทธรณ์พิพากษายกฟ้องโจทก์
โจทก์ยื่นฏีกาและขอให้ศาลได้มีคำสั่งคุ้มครองชั่วคราวห้ามจำหน่าย โอน ที่ดินในระหว่างการฎีกา
หากศาลฏีกาจะมีคำตัดสินคดียืนตามคำพิพากษาศาลอุทธรณ์ โรงพยาบาลฯ
ก็จะสามารถทำการโอนกรรมสิทธิ์ในที่ดินดังกล่าวได้ จะช่วยให้ขจัดปัญหาในเรื่องนี้ไปได้
และโรงพยาบาลฯ
ยังสามารถปลูกสร้างอาคารสถานที่เพื่อใช้ประกอบกิจการเพิ่มเติมซึ่งจะเป็นผลดีอย่างมากต่อกิจการโรงพยาบาลฯ

5. ข้อพิพาททางกฎหมาย

เนื่องจากปัจจุบันเป็นที่รับรู้กันว่ามีข้อพิพาทและคดีความระหว่างผู้ป่วยกับโรงพยาบาล
และแพทย์เพิ่มมากขึ้น
อีกทั้งประชาชนก็ได้รับรู้ข่าวสารถึงกฎหมายใหม่หลายฉบับที่ได้ออกมารับรองคุ้มครองสิทธิเสรีภาพ
และเอื้อประโยชน์ให้กับผู้ป่วยหรือผู้บริโภคมากยิ่งขึ้น เช่น พระราชบัญญัติสุขภาพแห่งชาติ พ.ศ.
2550 พระราชบัญญัติวิธีพิจารณาความคดีผู้บริโภค พ.ศ. 2551 เป็นต้น
รวมถึงข้อกำหนดของแพทยสภาเกี่ยวกับการโฆษณาของสถานพยาบาลที่เข้มงวดมากขึ้น
ทำให้สถานพยาบาล แพทย์ และพยาบาล ต้องระมัดระวังและรอบคอบในทุก ๆ
ด้านที่เกี่ยวข้องกับผู้ป่วยและผู้ใช้บริการ ดังนั้น
เพื่อป้องกันมิให้เกิดความเสี่ยงอันจะนำมาซึ่งการพิพาททางกฎหมาย
โรงพยาบาลฯยึดถือนโยบายในการเจรจาและประนีประนอมเป็นสำคัญ
โดยจะทำการชี้แจงและปรับความเข้าใจ
ถึงแม้ว่าปัญหาที่เกิดขึ้นจะมีสาเหตุจากความคาดหวังของผู้ใช้บริการก็ตาม นอกจากนี้ โรงพยาบาลฯ
ยังมีนโยบายในการจัดการด้านต่าง ๆ ที่มีความเสี่ยงในด้านกฎหมายให้รัดกุมมากยิ่งขึ้น

สำหรับในช่วงที่ผ่านมาโรงพยาบาลฯ มีข้อพิพาททางกฎหมายอยู่บ้าง
แต่ก็ไม่ส่งผลกระทบต่อการดำเนินธุรกิจอย่างมีนัยสำคัญ และไม่กระทบต่อสินทรัพย์ของโรงพยาบาลฯ
แต่อย่างใด

4. ทรัพย์สินที่ใช้ในการประกอบธุรกิจ

สินทรัพย์หลัก

บริษัทฯ ไม่มีที่ดินเป็นของตนเอง โดยบริษัทฯ
เช่าที่ดินจากสภากาชาดไทยเพื่อเป็นที่ตั้งของโรงพยาบาลและเป็นที่ทำการสำนักงานใหญ่ของบริษัทฯ
ตั้งอยู่เลขที่ 345 ถนนบางนา-ตราด กม.3.5 แขวงบางนา เขตบางนา กรุงเทพฯ 10260
มีพื้นที่ทั้งสิ้น 6 ไร่ 2 งาน 42 ตารางวา มีอายุการเช่า 30 ปี นับจากวันที่ 9 พฤศจิกายน 2531
ถึงวันที่ 8 พฤศจิกายน 2561 ปัจจุบันสัญญาเช่ามีอายุเหลือ 3 ปี

  ทั้งนี้ ณ วันที่ 31 กรกฎาคม 2558 บริษัทฯ มีสินทรัพย์หลัก ดังนี้

  []

นโยบายเงินลงทุน

ณ วันที่ 31 กรกฎาคม 2558 บริษัทฯ ไม่ได้ลงทุนในบริษัทใด ๆ แต่อย่างไรก็ตาม บริษัทฯ
มีนโยบายลงทุนในกิจการที่เกี่ยวเนื่องและสนับสนุนการดำเนินธุรกิจโรงพยาบาล

5. ข้อพิพาททางกฎหมาย

เนื่องจากปัจจุบันเป็นที่รับรู้กันว่ามีข้อพิพาทและคดีความระหว่างผู้ป่วยกับโรงพยาบาล
และแพทย์เพิ่มมากขึ้น
อีกทั้งประชาชนก็ได้รับรู้ข่าวสารถึงกฎหมายใหม่หลายฉบับที่ได้ออกมารับรองคุ้มครองสิทธิเสรีภาพ
และเอื้อประโยชน์ให้กับผู้ป่วยหรือผู้บริโภคมากยิ่งขึ้น เช่น พระราชบัญญัติสุขภาพแห่งชาติ พ.ศ.
2550 พระราชบัญญัติวิธีพิจารณาความคดีผู้บริโภค พ.ศ. 2551 เป็นต้น
รวมถึงข้อกำหนดของแพทยสภาเกี่ยวกับการโฆษณาของสถานพยาบาลที่เข้มงวดมากขึ้น
ทำให้สถานพยาบาล แพทย์ และพยาบาล ต้องระมัดระวังและรอบคอบในทุก ๆ
ด้านที่เกี่ยวข้องกับผู้ป่วยและผู้ใช้บริการ ดังนั้น
เพื่อป้องกันมิให้เกิดความเสี่ยงอันจะนำมาซึ่งการพิพาททางกฎหมาย
โรงพยาบาลฯยึดถือนโยบายในการเจรจาและประนีประนอมเป็นสำคัญ
โดยจะทำการชี้แจงและปรับความเข้าใจ
ถึงแม้ว่าปัญหาที่เกิดขึ้นจะมีสาเหตุจากความคาดหวังของผู้ใช้บริการก็ตาม นอกจากนี้ โรงพยาบาลฯ
ยังมีนโยบายในการจัดการด้าน ต่าง ๆ ที่มีความเสี่ยงในด้านกฎหมายให้รัดกุมมากยิ่งขึ้น

สำหรับในช่วงที่ผ่านมาโรงพยาบาลฯ มีข้อพิพาททางกฎหมายอยู่บ้าง
แต่ก็ไม่ส่งผลกระทบต่อการดำเนินธุรกิจอย่างมีนัยสำคัญ และไม่กระทบต่อสินทรัพย์ของโรงพยาบาลฯ
แต่อย่างใด

6. ข้อมูลทั่วไป

ข้อมูลบริษัท

ชื่อ : บริษัท โรงพยาบาลไทยนครินทร์ จำกัด (มหาชน)

หรือ โรงพยาบาลไทยนครินทร์

ประเภทธุรกิจ : โรงพยาบาลเอกชน (สถานพยาบาลประเภทรับผู้ป่วยไว้ค้างคืน)

สถานที่ตั้งสำนักงานใหญ่ : 345 ถนนบางนา-ตราด กม. 3.5 แขวงบางนา เขตบางนา กรุงเทพฯ
10260

เลขทะเบียนบริษัท : 0107547000974

ทุนจดทะเบียน : 180 ล้านบาท เป็นหุ้นสามัญ 180 ล้านหุ้น มูลค่าหุ้นละ 1 บาท เรียกชำระแล้วเ
ต็มมูลค่า

เว็บไซต์ : www.thainakarin.co.th

อีเมล์ : info@thainakarin.co.th

โทรศัพท์ : 0 2361 2727 0 2361 2828

โทรสาร : 0 2361 2777

บุคคลอ้างอิงอื่น ๆ

นายทะเบียนหลักทรัพย์

ชื่อสำนักงาน : บริษัท ศูนย์รับฝากหลักทรัพย์ (แห่งประเทศไทย) จำกัด

ที่ตั้ง : 62 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย กรุงเทพฯ 10110

โทรศัพท์ : 0 2229 2800

โทรสาร : 0 2359 1259

TSD Call Center : 0 229 2888

เว็บไซต์ : http://www.tsd.co.th

ผู้สอบบัญชี

ชื่อสำนักงาน : บริษัท สำนักงาน อีวาย จำกัด

ชื่อผู้สอบบัญชี : นางสาวกมลทิพย์ เลิศวิทย์วรเทพ ผู้สอบบัญชีรับอนุญาตทะเบียนเลขที่ 4377
และ/หรือ

  นายวิชาติ โลเกศกระวี ผู้สอบบัญชีรับอนุญาตทะเบียนเลขที่ 4451 และ/หรือ

นางสาวศิริวรรณ สุรเทพินทร์ ผู้สอบบัญชีรับอนุญาตทะเบียนเลขที่ 4604

ที่ตั้ง : ชั้น 33 อาคารเลครัชดา 193/136-137

  ถนนรัชดาภิเษก เขตคลองเตย กรงุเทพฯ 10110

โทรศัพท์ : 0 2264 0777

โทรสาร : 0 2264 0789

ผู้ตรวจสอบภายใน

ชื่อสำนักงาน : บริษัท สอบบัญชีธรรมนิติ จำกัด

ที่ตั้ง : 267/1 ถ.ประชาราษฎร์ สาย 1 แขวงบางซื่อ เขตบางซื่อ กรุงเทพฯ 10800

โทรศัพท์ : 0 2587 8080

โทรสาร : 0 2586 0301